**Important de reținut**

Uretrita non-gonococica reprezintă frecvent o infecție cu transmitere sexuala.

Exista numeroase cauze pentru aceasta afecțiune. In unele cazuri transmiterea are loc in timpul contactului sexual dar, uneori, cauza nu poate fi identificata.

Poate fi prevenita prin utilizarea corecta a prezervativului.

**Ce este uretrita non-gonococică?**

* Uretrita reprezintă o inflamație (manifestata prin durere, înroșire si/sau umflare) la nivelul uretrei (zona pe la nivelul căreia se elimina urina).
* Termenul de uretrita non-gonococica este folosit pentru infecțiile la care nu se cunoaște inițial cauza, dar pentru care infectarea cu gonococ a fost exclusa.
* Exista numeroase cauze pentru aceasta afecțiune. In unele cazuri transmiterea are loc in timpul contactului sexual. Uneori se pot suspiciona mai multe cauze, iar uneori aceasta nu poate fi identificata.
* Principalele infecții ce pot determina uretrita non-gonococica sunt cele determinate de *Chlamydia* si *Mycoplasma genitalium*, in proporție de 20-70%. Alte infecții pot fi determinate de *Trichomonas vaginalis*, *Ureaplasma urealyticum*, adenovirusuri sau virusul herpes simplex tipul 1 sau 2. Bacteriile ce determina infecții ale tractului urinar (rinichi, vezica urinara, uretra) pot conduce la inflamații la nivelul uretrei. O infecție vaginala a partenerei, precum vaginoza bacteriana, se poate complica cu o uretrita non-gonococica la partener.
* La unele persoane afectate de uretrita non-gonococica sursa infecției nu poate fi determinata si cauza rămâne necunoscuta. Este foarte probabil ca unele cazuri de NGU să nu se datoreze unei infecții, dar în acest moment nu există teste pentru acestea.

**Cum apare uretrita non-gonococică?**

* Infectarea poate avea loc in timpul contactului sexual cu o persoana infectata, atât prin contact sexual vaginal, cat si oro-genital sau anal.
* Nu toate cazurile de uretrita nespecifică apar in urma unui contact sexual.
* Chiar daca a existat in antecedente un episod de uretrita, infectarea se poate produce si cu alte ocazii.

**Care sunt simptomele uretritei non-gonococice?**

* Cele mai frecvente simptome sunt
  + senzație de arsura in momentul urinarii,
  + secreție uretrala,
  + mâncărime sau înroșire la nivelul glandului,
  + uneori durere si disconfort la nivelul testiculelor.
* Unele persoane nu au simptome

**Sunt necesare anumite teste de laborator?**

* Daca pacientul suspectează o infecție cu transmitere sexuala sau prezinta simptome sugestive pentru o uretrita non-gonococica, se poate adresa medicului dermato-venerolog sau medicului de familie.
* Se poate preleva o proba de la nivelul orificiului uretral, cu ajutorul unui tampon special, pentru stabilirea diagnosticului. Procedura durează câteva secunde si este in general nedureroasa, deși poate asocia un ușor disconfort. In unele laboratoare, personalul specializat poate efectua imediat analiza cu ajutorul microscopului, pentru a evidenția semne ale inflamației.
* Acuratețea acestei investigații depinde atat de experienta personalului medical, dar si de perioada de timp de la ultima urinare. In general se recomanda sa existe un interval de cel putin doua ore intre ultima urinare si recoltarea probei, pentru ca testul sa prezinte o acuratete ridicata.
* Daca pacientul prezinta semne si simptome, dar testul nu confirma o uretrita nespecifica, se poate recomanda ca pacientul sa revina a doua zi, pentru retestare,
* Este recomandat ca pacientul sa fie testat atat pentru inflamatie cat si pentru *Chlamydia trachomatis*, Mycoplasma si Gonoree. Aceste teste se fac de obicei din o proba de urina.
* Pacientul ar trebui testat si pentru alte infectii cu transmitere sexuala : HIV, sifilis si hepatita B, intrucat acestea pot coexista.

**Care este tratamentul pentru uretrita non-gonococică?**

* Pentru uretrita non-gonococica se recomanda tratament antibiotic, in general cu doxiciclina sau azitromicina, cu administrare timp de mai multe zile.

**Contactul sexual la pacienții cu uretrita non-gonococică**

* Se recomanda evitarea contactului sexual sau folosirea prezervaticului de fiecare data, pana la finalizarea tratamentului si disparitia simptomelor, atat de catre pacient, cat si de catre partener

**Care sunt complicațiile posibile ale uretritei non-gonococice?**

In absenta unui tratament corespunzator, uretrita non-gonococica poate avea consecinte pe termen lung ce pot include:

* durere si marire in dimensiuni la nivelul testiculelor
* in cazuri rare, dureri articulare si tumefactie (artrita) sau inflamatie la nivelul ochilor. Aceasta este cunoscută sub numele de artrită reactivă.
* Uretrita non-gonococica determinata de *Chlamydia trachomatis* poate determina la partenera o boala inflamatorie pelvina, manifestata prin dureri la nivelul zonei abdominale si pelvine. De asemenea poate determina infertilitate si poate creste riscul unei sarcini ectopice (sarcina ce nu se dezvolta la nivelul uterului).

**Anunțul partenerului/partenerei**

* Conform legislatiei in vigoare este esential ca partenerul/partenera sexual(a) actual(a) si toti partenerii/partenerele sexuale avute in timpul ultimelor patru săptămâni sa fie informate / informati despre infectia existenta si sa fie testate/testati si tratate/tratati.
* Aceasta actiune este necesara pentru ca pacientul sa nu se reinfecteze si de asemenea pentru ca partenerele/partenerii pacientului sa nu dezvolte complicatii.

**Ajutor sau alte informații**

* Dacă se suspectează o Uretrita non-gonococica sau orice alta boala cu posibila transmitere pe cale sexuala, se recomandă adresarea către medicul de familie sau un medic dermato-venerolog.

Versiunea în limba română - Clinica 2 Dermatologie – Spitalul Clinic Colentina

Dr. Gabriel Gurguta

Dr. Andrei Tanasov

Prof. Dr. George-Sorin Ţiplica